CELEX: 32007R1452
Language: hr
Date: 2007-12-07 00:00:00
Title: Uredba Komisije (EZ) br. 1452/2007 od 7. prosinca 2007. o razvrstavanju određene robe u kombiniranu nomenklaturu

02/Sv. 016
            
            
               HR
            
            
               Službeni list Europske unije
            
            
               120
            
         32007R1452
   
               L 325/66
            
            
               SLUŽBENI LIST EUROPSKE UNIJE
            
            
               07.12.2007.
            
         
      UREDBA KOMISIJE (EZ) br. 1452/2007
   od 7. prosinca 2007.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica s obzirom na razvrstavanje robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. prosinca 2007.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom Komisije (EZ) br. 1352/2007 (SL L 303, 21.11.2007., str. 3.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 1791/2006 (SL L 363, 20.12.2006., str. 1.).
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Okretni prsten koji se sastoji od dva koncentrična prstena od kovanog čelika, od kojih je jedan zupčast.
                           Prsteni se mogu vrtjeti kada su razdvojeni nizom čeličnih kugličnih ležajeva.
                           Kovani prsten sa zupcima omogućuje prijenos momenta vrtnje.
                           Ovaj se proizvod upotrebljava za ugradnju u bager.
                        
                     
            
               8483 90 89
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 2.(a) odjeljku XVI. i tekstom oznaka KN 8483, 8483 90 i 8483 90 89.
               Kako okretni prsten, s obzirom na njegovu funkciju, pripada robi uključenoj u tarifni broj poglavlja 84., isključeno je razvrstavanje pod tarifni broj 8431 kao dio bagera.
               Ne smije se smatrati „zupčanim prijenosima” iz tarifnog podbroja 8483 40 jer se sastoji od jednog zupčastog prstena.
               Vrtnja koju omogućuju zupci određuje funkciju proizvoda i stoga se okretni prsten mora razvrstati kao element za prijenos predstavljen odvojeno pod tarifni podbroj 8483 90 89.
            
         
               
                           2.
                        
                        
                           Vozilo na tri kotača, takozvani „tricikl”, s klipnim motorima s unutarnjim sagorijevanjem na paljenje uz pomoć svjećice s obujmom cilindara 1 584 cm3.
                           Vozilo nema karoseriju i konstruirano je za prijevoz dviju osoba.
                           Opremljeno je upravljačem i mehanizmom za upravljanje za motocikle.
                           Vozilo je također opremljeno mjenjačem s četiri brzine za vožnju prema naprijed i unatrag te diferencijalom.
                        
                     
            
               8703 23 19
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8703, 8703 23 i 8703 23 19.
               Iako se vozilom upravlja pomoću upravljača i izgleda kao motocikl, ne može se smatrati motociklom iz tarifnog broja 8711, zbog vožnje unatrag i diferencijala.
               Stoga se proizvod mora razvrstati kao motorno vozilo jednostavne konstrukcije, namijenjeno za prijevoz osoba, iz tarifnog broja 8703 (vidjeti Napomene s objašnjenjem Harmoniziranog sustava uz tarifni broj 8703, drugi stavak).